**Anna Vladimirovna Tšitšerova** (ven. Анна Владимировна Чичерова, s. 22. heinäkuuta 1982) on venäläinen korkeushyppääjä.

Tšitšerova voitti 1999 Bydgoszczin alle 18-vuotiaiden MM-kisoissa kultaa korkeushypyssä tuloksella 189 cm. Seuraavana vuonna hän hyppäsi Santiago de Chilen nuorten MM-kisoissa neljänneksi. Vuonna 2001 hän sai hopeaa junioreiden EM-kilpailuissa ja oli Universiadeissa kahdeksas. Birminghamin sisäratojen MM-kisoissa 2003 hän voitti MM-pronssia tuloksella 199 cm. Myöhemmin samana vuonna hän sijoittui Pariisin MM-kisoissa kuudenneksi ja IAAF:n yleisurheilufinaalissa kahdeksanneksi. Seuraavana vuonna Budapestin sisäratojen MM-kisoissa Tšitšerova voitti MM-hopeaa hypättyään 200 cm. Hän voitti samana vuonna Venäjän mestaruuden ja hyppäsi Ateenan olympialaisissa kuudenneksi ja IAAF:n yleisurheilufinaalissa seitsemänneksi.

Tšitšerova voitti 2005 Venäjän hallimestaruuden ja Madridin sisäratojen EM-kisoissa kultaa tuloksella 201 cm. Myöhemmin samana vuonna hän oli Helsingin MM-kisoissa neljäs. Kauden lopussa hän voitti Universiadit ja sijoittui IAAF:n yleisurheilufinaalissa seitsemänneksi. Seuraavana vuonna Tšitšerova hyppäsi kolmanneksi Euroopan cupin superliigassa. Göteborgin EM-kisoissa hän oli seitsemäs ja IAAF:n yleisurheilufinaalissa kuudes. Vuonna 2007 hän voitti Venäjän sisäratojen mestaruuden ja sijoittui jaetulle viidennelle sijalle Birminghamin sisäratojen EM-kisoissa. Samana vuonna hän voitti Venäjän ulkoratojen mestaruuden ja MM-hopeaa Osakan MM-kisoissa tuloksella 203 cm. IAAF:n yleisurheilufinaalissa hän oli kolmas.

Tšitšerova voitti Venäjän ulkoratamestaruuden 2008. Pekingin olympialaisissa 2008 Tšitšerova sijoittui alun perin kolmanneksi sivuten silloista ennätystään 203 cm, mutta kisojen dopingnäytteiden uudelleenanalysoinnissa vuonna 2016 hän jäi kiinni Turinabol-steroidin käytöstä ja menetti mitalinsa. Tšitšerova valitti päätöksestä Urheilun kansainväliseen vetoomustuomioistuimeen, mutta CAS hylkäsi vetoomuksen. Hän sai tapauksesta kahden vuoden kilpailukiellon ajalle 1.7.2016–30.6.2018 ja hänen tuloksensa aikavälillä 24.8.2008–23.8.2010 hylättiin, joten hän menetti Berliinin MM-kisoissa 2009 saavuttamansa MM-hopean. IAAF:n yleisurheilufinaalissa 2008 hän oli alun perin toinen. Vuonna 2009 hän voitti Venäjän ulkoratojen mestaruuden ja oli IAAF:n yleisurheilufinaalissa alun perin toinen.

Kausi 2010 jäi Tšitšerovalta väliin raskauden vuoksi. Hän synnytti syyskuussa 2010 lapsen ja tammikuussa 2011 aloitti jälleen harjoittelun. 22. heinäkuuta 2011 hän voitti Venäjän mestaruuden ennätyksellään 207 cm. Hän paransi Jelena Slesarenkon nimissä ollutta Venäjän ennätystä yhdellä senttimetrillä ja nousi jaetulle kolmannelle sijalle ulkoratojen kautta aikain tilastossa. Häntä paremmin ovat hypänneet ulkoradoilla vain Stefka Kostadinova (209 cm) ja Blanka Vlašić (208 cm) sekä sisäradoilla Kajsa Bergqvist (208 cm). Daegun MM-kilpailuissa syyskuussa 2011 hän voitti maailmanmestaruuden tuloksella 203 cm. 

Tšitšerova hyppäsi Venäjän halliennätyksen 206 cm Arnstadtissa 4. helmikuuta 2012. Hän sai Istanbulin sisäratojen MM-kilpailuissa 2012 hopeaa tuloksella 195 cm. Myöhemmin samana vuonna hän voitti Venäjän ulkoratamestaruuden sekä kultaa Lontoon olympialaisissa tuloksella 205. Moskovan MM-kilpailuissa 2013 hän sai pronssia tuloksella 197. Hän voitti Venäjän ulkoratamestaruuden 2015. Hän sijoittui kolmanneksi Pekingin MM-kilpailuissa 2015 tuloksella 201.

Henkilökohtaiset ennätykset
---------------------------

* Korkeushyppy: 207 cm (2011)

Lähteet
-------

* Anna Tšitšerova Kansainvälinen yleisurheiluliitto.  (englanniksi)

### Viitteet

1. 1 2 3 4 5 6  Anna Tšitšerova Tilastopaja (vaatii kirjautumisen, maksullinen palvelu).  (englanniksi) Viitattu 24.5.2019
2. 1 2 3  Chicherova Anna *rusathletics.com*. Viitattu 30.10.2009. (englanniksi)
3. ↑  Teemu Stubin: Venäläisen yleisurheilutähden dopingkäry varmistui: Menettää olympiamitalinsa *Iltalehti*.  6.10.2016. Viitattu 19.10.2016.
4. ↑  The appeal filed by high jumper Anna Chicherova dismissed (pdf) CAS. Viitattu 24.5.2019 (englanniksi)
5. ↑  Sanctions for anti-doping rule violations in athletics as of 29 January 2018 IAAF Newsletter 189 (pdf). Viitattu 24.5.2019 (englanniksi)
6. ↑  IAAF: High Jump Series Result *iaaf.org*. Viitattu 24.5.2019.
7. ↑  Russia’s Chicherova jumping back into the spotlight  5.4.2011. European Athletics. Viitattu 25.7.2011. (englanniksi)
8. ↑  Dolgopolov, Nickolai; Orlov, Rostislav: Chicherova 2.07m; Kapachinskaya 49.35 and Savinova 1:56.95 stun – Russian Champs, Day 2  23.7.2011. IAAF. Viitattu 25.7.2011. (englanniksi)

  

Naisten korkeushypyn olympiavoittajat

|  |
| --- |
| 1928: Ethel Catherwood |
1932: Jean Shiley |
1936: Ibolya Csák |
1948: Alice Coachman |
1952: Esther Brand |
1956: Mildred McDaniel |
1960: Iolanda Balaș |
1964: Iolanda Balaș |
1968: Miloslava Rezková |
1972: Ulrike Meyfarth |
1976: Rosemarie Ackermann |
1980: Sara Simeoni |
1984: Ulrike Meyfarth |
1988: Louise Ritter |
1992: Heike Henkel |
1996: Stefka Kostadinova |
2000: Jelena Jelesina |
2004: Jelena Slesarenko |
2008: Tia Hellebaut |
2012: Anna Tšitšerova |
2016: Ruth Beitia |
2020: Marija Lasitskene |

Naisten korkeushypyn maailmanmestarit

|  |
| --- |
| 1983: Tamara Bykova |
1987: Stefka Kostadinova |
1991: Heike Henkel |
1993: Ioamnet Quintero |
1995: Stefka Kostadinova |
1997: Hanne Haugland |
1999: Inha Babakova |
2001: Hestrie Cloete |
2003: Hestrie Cloete |
2005: Kajsa Bergqvist |
2007: Blanka Vlašić |
2009: Blanka Vlašić |
2011: Anna Tšitšerova |
2013: Brigetta Barrett |
2015: Marija Kutšina |
2017: Marija Lasitskene |
2019: Marija Lasitskene |
2022: Eleanor Patterson |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |